	[image: 240201360302613907 - копия - копия]                          
	
Mühasibat uçotu və hesabatı şöbəsinin 
ƏSASNAMƏSİ 
	Sənəd №
	ADDA-ƏS-015

	
	
	Nəşr №
	01

	
	
	Nəşr tarixi:
	

	
	
	Səhifə
	5/ 5



[image: 240201360302613907 - копия - копия]
“AZƏRBAYCAN DÖVLƏT DƏNİZ AKADEMİYASI”
PUBLİK HÜQUQİ ŞƏXSİ


                                                                                     “TƏSDİQ EDİRƏM”
                                                                            “Azərbaycan Dövlət Dəniz Akademiyası”
                                                                             Publik Hüquqi Şəxsin
                                                                             prorektoru__________dos. V.B.Sadıqov
                                                                            “___”_________________2025-ci il





KEYFİYYƏTİ İDARƏETMƏ SİSTEMİ
Mühasibat uçotu və hesabatı şöbəsinin 
ƏSASNAMƏSİ 
ADDA-ƏS-015








 Bakı 2025


MÜNDƏRİCAT 


1. Daxil olan məlumatlar..............................................................................3
2. Mühasibatlığın fəaliyyət istiqamətləri ……..……...................................3
3. Mühasibatlığın vəzifələri …………….......................................................3
4. Mühasibatlığın hüquqları................…...........……………….....……….....4
5. Mühasibatlığın fəaliyyətinin təşkili.......................................…………....6

















1. DAXİL OLAN MƏLUMATLAR
1.1. “Azərbaycan Dövlət Dəniz Akademiyası” PHŞ-nin (bundan sonra Akademiya) “Mühasibat uçotu və hesabatı” şöbəsi (bundan sonra-Mühasibatlıq) Akademiyada mühasibatlıq işlərinin aparılması sahəsində (bundan sonra müvafiq sahədə) təşkilatı və nəzarət tədbirlərini həyata keçirir.
1.2. Mühasibatlıq öz fəaliyyətində Azərbaycan Respublikasının Konstitusiyasını, “Təhsil haqqında” Azərbaycan Respublikasının Qanununu, Azərbaycan Respublikası Prezidentinin fərman və sərəncamlarını, Azərbaycan Respublikası Nazirlər Kabinetinin qərar və sərəncamlarını, Azərbaycan Respublikasının Vergi Məcəlləsini, Azərbaycan Respublikasının Əmək Məcəlləsini, “Azərbaycan Xəzər Dəniz Gəmiçiliyi” QSC-nin (bundan sonra ASCO) əmr və sərəncamlarını, Azərbaycan Respublikası Elm və Təhsil Nazirliyinin əmrlərini, kollegiya qərarlarını və bu ƏSASNAMƏNİ rəhbər tutur.
1.3. Mühasibatlıq öz vəzifələrini yerinə yetirərkən və hüquqlarını həyata keçirərkən, ASCO-nun və ona tabe olan digər struktur vahidləri ilə qarşılıqlı əlaqədə fəaliyyət göstərir.

2. MÜHASİBATLIĞIN FƏALİYYƏT İSTİQAMƏTLƏRİ
2. Mühasibatlığın əsas istiqamətləri aşağıdakılardır:
2.1. Akademiyanın maliyyə-təsərrüfat fəaliyyəti istiqamətində mühasibat uçotunun aparılmasını təmin edir;
2.2. Akademiyanın saxlanması, əmək haqqlarının verilməsi ilə əlaqədar xərcləri həyata keçirir, maddi qiymətlilərin qorunub saxlanması ilə əlaqədar tədbirləri həyata keçirir;
2.3. Müvafiq sahənin inkişafını təmin edir;
2.4. Müvafiq sahədə norma yaratma fəaliyyətini həyata keçirir;
2.5. Qanunvericiliklə müəyyən edilmiş digər istiqamətlərdə fəaliyyət göstərir

3. MÜHASİBATLIĞIN VƏZİFƏLƏRİ
3.1. Mühasibatlıq bu Əsasnamə ilə müəyyən edilmiş fəaliyyət istiqamətlərinə uyğun olaraq aşağıdakı vəzifələri yerinə yetirir:
3.2. Akademiyanın bütün maliyyə-təsərrüfat fəaliyyəti dövründə mühasibat uçotunun düzgün təşkilini təmin etmək;
3.3. Akademiyanın saxlanılması üçün ayrılmış xərc maddələri üzrə məsrəflərin məqsədyönlü istifadəsini və maliyyə ehtiyatlarından səmərəli istifadə olunmasını təmin etmək;
3.4. Müvafiq hesabat dövrləri (ay,rüb,il) üzrə Akademiyanın mühasibat balansını və digər hesabat sənədlərini tərtib etmək, ASCO-ya, Elm və Təhsil Nazirliyinə, AR İqtisadiyyat Nazirliyi yanında Dövlət Vergi Xidmətinə, Statistika Komitəsinə, Əmək və Əhalinin Sosial Müdafiəsi Nazirliyinə təqdim etmək;
3.5.  Mühasibat uçotu və hesabatı işlərinin təkmilləşdirilməsi ilə bağlı təkliflər vermək, maliyyə, büdcə və ştat intizamına ciddi riayət etmək;
3.6.  Akademiya üzrə əmək haqqı fondunun düzgün xərclənməsini, vəzifə maaşlarının və əlavələrin ştat cədvəlinə uyğun hesablanmasını və ödənilməsini təmin etmək;
3.7.  Əmlakın,  pul  vəsaitlərinin, hesablaşmaların və balans maddələri üzrə inventariza-siyanın aparılmasını və mühasibat uçotunda düzgün əks etdirilməsini təmin etmək;
3.8. Maddi-məsul şəxsləri müvafiq təlimatlarla təmin etmək;
3.9. Akademiya üçün ayrılmış fondların qəbulunu, uçota alınmasını, pul vəsaitlərinin və maddi qiymətlilərin qorunmasını, onların saxlanılması və təyinatı üzrə istifadə edilməsini təmin etmək, həmçinin çatışmazlıq, mənimsəmə halları və digər əsassız xərclərin qarşısının alınması üçün müvafiq tədbirlər görmək;
3.10. Yerli xəzinədarlıq orqanları ilə aparılmış əməliyyatları üzləşdirərək yoxlamaq, qeydiyyatını müntəzəm aparmaq və büdcə ilə hesablaşmalara əməl etmək;
3.11. Qanunvericiliyə uyğun olaraq kommersiya sirrinin və xidməti məlumatların qorunmasını təmin etmək;
3.12. Müvafiq sahədə normayaratma fəaliyyətindən irəli gələn vəzifələri həyata keçirmək;
3.13. Fəaliyyət istiqamətlərinə uyğun olaraq qanunvericiliklə nəzərdə tutulmuş digər vəzifələri yerinə yetirmək.

4. MÜHASİBATLIĞIN HÜQUQLARI
4.1. Mühasibatlıq, öz vəzifələrini yerinə yetirmək üçün aşağıdakı hüquqlara malikdir:
4.2. Mühasibatlığın fəaliyyəti ilə əlaqədar hər hansı məsələnin həlli üçün çağırılan müşavirədə, yığıncaqda, o cümlədən iclaslarda dəvət olunmuş şəxs və ya həmin orqanın üzvü kimi iştirak etmək;
4.3. Müəyyən olunmuş qaydada mühasibatlığın fəaliyyəti üçün zəruri olan sənədlərin, materialların təqdim edilməsini tələb etmək;
4.4. Müvafiq qayda və təlimatlara uyğun hazırlanmamış sənədləri qəbul etməmək və icrasını reallaşdırmamaq;
4.5. Vəzifələrini icra edərkən lazım olan məlumatları tələb etmək;
4.6. Mühasibatlığın fəaliyyətində çatışmazlıqlar aşkar edildikdə onların aradan qaldırılması üçün tədbirlər görmək;
4.7. Mühasibatlığın səlahiyyətlərinə aid olan məsələlər barədə ASCO-nun müvafiq struktur vahidləri ilə əməkdaşlıq etmək;
4.8. Fəaliyyət istiqamətlərinə uyğun rəy vermək, təhlillər və ümumiləşdirmələr aparmaq, analitik materiallar hazırlamaq, müvafq sahə üzrə tədqiqatlar aparmaq, təkliflər vermək;
4.9. Fəaliyyət istiqamətlərinə uyğun beynəlxalq təcrübəni öyrənmək və bu sahədə Akademiyanın rəhbərliyinə təkliflər vermək;
4.10.  Müvafiq sahədə mütəxəssislərin hazırlanması və ixtisasının artırılması üçün təkliflər vermək;
4.11. Fəaliyyət istiqamətlərinə uyğun olaraq qanunvericiliklə nəzərdə tutulmuş digər hüquqları həyata keçirmək.

5. MÜHASİBATLIĞIN FƏALİYYƏTİNİN TƏŞKİLİ
5.1. Mühasibatlığın fəaliyyətinə Akademiyanın rektorunun təqdimatı əsasında “Azərbaycan Xəzər Dəniz Gəmiçiliyi” QSC-nin sədri tərəfindən təyin edilən baş mühasib rəhbərlik edir.
5.2.  Baş mühasib Mühasibatlığa həvalə edilmiş vəzifələrin yerinə yetirilməsi və onun funksiyalarının həyata keçirilməsi üçün şəxsən məsuliyyət daşıyır.
5.3.  Mühasibatlığın digər vəzifəli şəxsləri (baş mühasibin müavini – 1 (bir) nəfər, iqtisadçı - 1 (bir) nəfər, mühasib – 2 (iki)  nəfər) Akademiyanın rektoru tərəfindən vəzifəyə təyin edilir və vəzifədən azad olunurlar.
5.4. Mühasibatlığın əməkdaşları bu Əsasnamənin tələblərinin pozulmasına görə Azərbaycan Respublikasının qanunvericiliyinə müvafiq olaraq məsuliyyət daşıyırlar.

